paragraph_text: Njezin treći studijski album The Silicone Veil (iz 2012.) pojavio se na prvom mjestu Norveške ljestvice albuma i dobio je pohvale kritičara. Na međunarodnu se glazbenu scenu probila 2015. četvrtim studijskim albumom Ten Love Songs, na kojem je eksperimentirala s elektroničkim dance popom. Taj se album također pojavio na prvom mjestu norveške ljestvice, ali je dobio i pohvale većeg broja kritičara. Na petom je studijskom albumu Music for People in Trouble (iz 2017.) napustila elektroničke elemente prijašnjih uradaka i vratila se prvotnom stilu tradicionalne glazbe. Postao je njezin četvrti album zaredom koji se pojavio na prvom mjestu norveške ljestvice albuma.